Sijera Leone

Sijera Leone je država u Zapadnoj Africi. Zauzima površinu 71.740 km2, a prema popisu iz 2015, populacija iznosi 7.075.641 stanovnika. Graniči sa Gvinejom na sjeveru, Liberijom na jugoistoku, dok na jugozapadu izlazi na Atlantski okean. Pretežno je zastupljena tropska klima, od savana do kišnih šuma. Po uređenju je ustavna republika sa direktno izabranim predsjednikom i jednodomnim parlamentom. Sama država je administrativno podijeljena na četiri pokrajine: Sjevernu, Istočnu, Južnu i Zapadnu, a koje se dalje dijele na 16 distrikta. Svaki distrikt ima lokalnu samoupravu. Freetown je glavni i najveći grad sa populacijom od 1.050.301 stanovnika. Država ima izuzetno nizak životni vijek u odnosu na druge zemlje, sa prosječnim trajanjem ljudskog života od 57,8 godina.

Sijera Leone je postala nezavisna od Ujedinjenog Kraljevstva 27. aprila 1961, na čelu s Miltonom Margaijem. Sadašnji ustav Sijera Leonea usvojen je 1991. iako je nekoliko puta bio promijenjen. Od stjecanja nezavisnosti do danas političkom scenom dominiraju dvije glavne političke partije: Narodna stranka Sijera Leonea (SLPP) i Svenarodni kongres (APC). Od sticanja nezavisnosti, vojska Sijera Leonea je šest puta preuzimala vlast putem državnog udara. Posljednji takav slučaj desio se 1997. i trajao je do 1998.

 Etimologija 
Ime je država preuzela po Lavljim planinama u blizini Freetowna. Izvorno nazvano Serra Leoa (na portugalskom „planine lavice“) od portugalskog istraživača Pedra de Sintra 1462, moderno ime izvedeno je iz italijanskog pravopisa, koji je uveo venecijanski istraživač Alvise Cadamosto, a potom kopirali drugi evropski kartografi.

 Historija 
Stanovnici su Bulon Šeme. Otkrivena je od strane Evropljana 1462. Od 1788.  je engleska kolonija. Nezavisna od aprila 1961. U periodu između 1991. i 2002. desio se građanski rat koji je uništio poredak zemlje. Posljedice su se ogledale u 50.000 žrtava, uništenoj infrastrukturi, te izbjeglištvu naroda u druge države. U januaru 2002, tadašnji predsjednik Ahmad Tejan Kabbah, uz pomoć britanske vlade, ECOWAS-a i Ujedinjenih nacija ispunio je predizborno obećanje vezano za okončanje građanskog rata. U novije vrijeme, epidemija ebole iz 2014. preopteretila je slab zdravstveni sistem, što je dovelo do brojnijih smrtnih slučajeva. Nastala je humanitarna kriza koja je snažno uticala na ekonomski rast.

 Geografija 

Sijera Leone se nalazi u Zapadnoj Africi, uglavnom između 7° i 10° sjeverne geografske širine i 10° i 14° zapadne geografske dužine. Na sjeveru graniči sa Gvinejom, na jugoistoku sa Liberijom.  Na zapadu izlazi na obalu Atlantskog okeana. Prostire se na površini od 71.740 km2 od čega je 71.620 km2 kopna i 120 km2 površine pod vodom. Podijeljena je na 4 geografska područja. Istočnim dijelom Sijera Leone se prostire plato sa visokim planinama, gdje dominira planina Bintumani sa 1.948 m visine i predstavlja najvišu tačku u državi. Gornji dio sliva rijeke Moa nalazi se na jugu ovog dijela Sijera Leonea. Centar zemlje je ravničarsko područje, sa šumama, niskim rastinjem i poljoprivrednim zemljištem i zauzima oko 43% površine ove države. U sjevernom dijelu ovog područja nalazi se gvinejski šuma-savana mozaični ekoregion kategorizovan od strane Svjetske fondacije za prirodu.

 Vlada 
Jedina partija Svenarodni kongres.

 Privreda 
Slabo razvijena. Rudarstvo veoma razvijeno. U poljoprivredi zaposleno 65%stanovništva u rudarstvu i industriji 17%. Dolazi do jačanja državnog sektora.Poljoprivreda; kafa, kakao, kukurukuz, slatki krompir, kikiriki, sogrum, agrumi. Industrija: prehrambena, hemijska, građevinska, dijamant. Rude: dijamant, boksit, hrom, zlato.

 Izvori 

 Vanjski linkovi 

  Predsjednika Sijera Leonea
 Sijera Leone na BBC News

 Sijera Leone na "International Futures"

*
Kategorija:Države svijeta
Kategorija:Države engleskog govornog područja
Kategorija:Države i teritorije osnovane 1961.
Kategorija:Države članice Afričke unije
Kategorija:Države članice Ujedinjenih nacija